Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 701/13/3309	Trenčín, 1.4.2015
EEČ : 2-28-37-2015

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 13.08.2013 jazdil na nákladnom motorovom vozidle značky XXXXX, bielej farby, XXXXX XXXXX XXXXX XXXXX po diaľnici D1 v smere jazdy z Bratislavy do Žiliny. a v čase o XXXXX hodine bol na diaľničnom odpočívadle OMW Zamarovce v kilometri 130,0 riadne zastavený hliadkou Mýtnej polície Trenčín a bol vyzvaný na podrobenie sa dychovej skúške, čomu vyhovel a výsledok dychovej skúšky v čase o 22:39 hodine bol pozitívny s výsledkom 1,34 mg/l alkoholu v dychu, čo je po prepočte 2,79‰ a opakovanou dychovou skúškou mu bola v čase o 23:04 hodine nameraná hodnota 1,41 mg/l alkoholu v dychu, čo je po prepočte      2,94 ‰, čím porušil ustanovenie § 4 odsek 2 písmeno c) zák. NR SR č. 8/2009 Z. z. v znení neskorších predpisov

lebo trestné stíhanie je neprípustné, preto že  tak ustanovuje medzinárodná zmluva

Odôvodnenie:
Príslušník Krajského riaditeľstva Policajného zboru, KDI XXXXX uznesením číslo XXXXX zo dňa 12.09.2013 podľa § 206 odsek 1 Trestného poriadku vzniesol obvinenie XXXXX XXXXX narodenému XXXXX, pre prečin ohrozovanie pod vplyvom návykovej látky podľa § 289 odsek 1 Trestného zákona na tom skutkovom základe, ako je uvedené vo výrokovej časti tohto uznesenia.

	Príslušník Policajného zboru uznesením číslo XXXXX zo dňa 08.10.2013 podľa § 228 odsek 2 písmeno d) Trestného poriadku trestné stíhanie obvinenému prerušil z dôvodu, že sa navrhuje odovzdanie trestného stíhania do cudziny.

	Po odovzdaní trestného konania Okresný súd v XXXXX pod sp. zn. II K XXXXX vydal dňa 08.04.2014 rozsudok, ktorým obvineného XXXXX XXXXX uznal vinným z trestného činu podľa článku 178 a §1 trestného zákonníka Poľskej republiky za skutok, ktorý bol predmetom odovzdaného trestného konania a uložil mu trest odňatia slobody v trvaní 10 mesiacov obmedzenia slobody spočívajúcej v povinnosti vykonávať neodplatné kontrolované verejno-prospešné práce nariadené prostredníctvom súdu, vo výmere 30 hodín mesačne, ako aj zákaz vedenia motorových vozidiel po dobu 3 rokov. Rozhodnutie nadobudlo právoplatnosť.

Podľa článku 35 odsek 1 Európskeho dohovoru o odovzdávaní trestného konania, dojednaného 15.05.1972 v Štrasburgu osobu, nad ktorou bol vynesený právoplatný a vykonateľný trestný rozsudok, nemožno pre ten istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ:
(a)	      bola zbavená viny,
(b)	      uložený trest:
(i)	bol úplne vykonaný alebo sa vykonáva, alebo
(ii)	úplne alebo z jeho nevykonanej časti podliehal milosti alebo amnestii, alebo
(iii)	nemôže už byť vykonaný vzhľadom na premlčanie,
(c)	      súd uznal obžalovaného za vinného a upustil od potrestania.

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Podľa § 9 odsek 1 písmeno g) Trestného poriadku treste stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva.

Nakoľko vzhľadom na článok 35 odsek 1 Európskeho dohovoru o odovzdávaní trestného konania zo dňa 15. mája 1972 nemôže byť obvinený XXXXX XXXXX po právoplatnom rozhodnutí súdu Poľskej republiky, za ten istý skutok na území Slovenskej republiky ďalej stíhaný, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Beáta Láncošová
prokurátorka